
24-TA-977: Likumprojekts (Jauns)
Arhitektūras likums
TA saskaņojamie dokumenti
Likumprojekts 6.0
Anotācija (ex-ante) 6.0
MK sēdes protokollēmuma projekts 2.0
Papildu dokumenti (Informācija par biedrības "Latvijas Arhitektu savienība" organizēto un akceptēto konkursu godalgu fondu)
Atzinuma sniedzējs
"Latvijas Ainavu arhitektu asociācija"
Atzinums iesniegts
10.07.2026.
Atzinuma sniegšanas termiņš
10.07.2026.

Saskaņots ar priekšlikumiem
Pieejamības statuss
Vispārpieejams

Latvijas Ainavu arhitektu asociācija atbalsta likumprojekta turpmāku virzību un piekrīt darba grupā panāktajam kompromisa risinājumam. LAAA pārstāvji piedalījās Arhitektūras likumprojekta izstrādes darba grupā un visā likumprojekta sagatavošanas procesā aktīvi iesaistījās regulējuma izstrādē, sniedzot priekšlikumus un profesionālo ekspertīzi.
Vienlaikus LAAA vēlas fiksēt, ka asociācija visā likumprojekta izstrādes procesā ir konsekventi atbalstījusi ainavu arhitekta profesijas reglamentēšanu. Šim nolūkam LAAA sagatavoja arī Reglamentēto profesiju samērīguma novērtējumu, kas tika pievienots likumprojekta sākotnējai redakcijai.
LAAA piekrita 2026. gadā darba grupā panāktajam kompromisam, lai nodrošinātu Arhitektūras likuma virzību un vienota tiesiskā regulējuma izveidi arhitektūras un ainavu arhitektūras jomā. Vienlaikus asociācija saglabā savu profesionālo viedokli, ka, ņemot vērā likumprojektā arhitektam un ainavu arhitektam paredzēto līdzvērtīgo lomu, atbildību un nozīmi publiskās vides kvalitātes nodrošināšanā, likumprojekta turpmākajā izskatīšanas gaitā būtu lietderīgi atkārtoti izvērtēt ainavu arhitekta profesijas reglamentēšanas jautājumu, lai nodrošinātu konsekventu un vienlīdzīgu abu profesiju tiesisko regulējumu.

